**МЕРЕ ПРЕВЕНЦИЈЕ КОВИД 19 У ШКОЛИ**

* **Ученици**, **не треба да долазе у школу уколико имају повишену телесну температуру и/или симптоме респираторне инфекције (кашаљ, кијање, цурење из носа, бол у грлу)**.
* Родитељ треба **свако јутро** да провери телесну температуру својој деци пред полазак у школу.
* **Маску** ученик треба да носи **при уласку у школу па све до доласка до своје клупе**.
* **Маска се обавезно** користи **и приликом одговарања и сваког разговора**.
* **Маска се обавезно** користи и приликом било којег **кретања ван клупе**, приликом **одласка на одмор или тоалет.**
* **Препоручује се** да ученици све време боравка у школи носе маску, али она се може одложити у периоду када ученик седи у својој клупи и слуша наставу.
* Током боравка у школи могуће је да се користи било која маска (хируршка, епидемиолошка или платнена), али она треба да се користи на исправан начин тако да покрива нос и уста. Дозвољено је и коришћење визира (само ученици којима маска услед хроничних болести им ствара сметњу приликом дисања).
* **Сваки ученик мора да сачека да му на улазу у школу лице задужено за то дезинфикује руке и прође кроз дезобаријаеру.**
* **Родитељ или друго лице** који доводи децу у школу **не улази у школу** већ децу прате до улаза у школску зграду или до капије школског дворишта где децу млађег узраста преузима учитељ и обавезно носе заштитну маску тако да покрива нос, уста и браду, а ученици виших разреда улазе у школу на позив дежурног наставника по разредима поштујићи физичку дистанцу у групи.
* Приликом трајања наставе **ученици не мењају учионице**, осим изузетно уколико је неопходно коришћење (информатичког) кабинета.
* Сваки ученик од почетка школске године **седи на ИСТОМ месту** током целе школске године, сем у случају када разредни старешина учини премештај. **Ученици не смеју да мењају своја места** (школске клупе и столице), нити да користе туђу клупу и столицу за време школских одмора.
* Не препоручује се дељење и размена школског прибора међу ученицима.
* У периоду непосредно пре и после наставе и између школских часова (мали и велики одмор) у школи и дворишту школе не стварати гужве.

**Током малог одмора** из учионице се излази само ради одласка до тоалета и то време се максимално користи за припрему наредног часа (променити свеску, уџбеникик, прибор за рад и сл.). **Током великог одмора** ученици по групама, поштујући прописану удаљеност излазе из школске зграде у школско двориште или по групама одлазе до школске кухиње ради исхране.

* Ученици **НЕ СМЕЈУ** да међусобно **деле храну и прибор за исхрану**.
* **Излазак ван простора школског дворишта се у потпуности забрањује током великог одмора.**
* Ученици који се не хране у ученичкој кухињи, током великог одмора остају у учионици и на свом месту могу ужинати. Препоручује се да припремљени оброк понесу са собом, спакован у фолију и кутију. Није пожељно доносити грицкалице (смоки, чипс, грисине и сл.) и делити са осталим ученицима. Сваки ученик може имати код себе флашицу са водом и конзумирати током одмора.
* Препоручује се да ученици проводе **велики** одмор на отвореном (у школском дворишту) кад год то временске прилике дозвољавају.
* **Одржавање физичке дистанце** међу ученицима неопходно је и током малих и великог одмора (не препоручује се окупљање ученика у групама).
* У тоалет улази онолико ученика колико кабина има, а испред тоалета се чека у реду са поштовањем физичке дистанце од најмање једног метра.
* Пре и после часова физичког и здравственог васпитања ученици не смеју да стварају гужву у свлачионицама већ морају да буду стрпљиви и сачекају свој ред према инструкцији наставника тако да се обезбеди 4 m2 по ученику.
* Ученици би требало да **редовно перу руке водом и сапуном** у трајању од најмање 20 секунди или употребом дезинфекционог средства на бази 70% алкохола. Дезинфекција руку средствима на бази 70% алкохола не може заменити прање руку водом и сапуном уколико су руке видно запрљане.
* **Руке обавезно прати више пута дневно,** пре јела, после одласка у тоалет, након обављања респираторне хигијене (истресање носа, кашљања у марамицу итд.), после игре (нпр. после великог одмора, после часа физичког васпитања) увек када постоји потреба.

Уколико се симптоми појаве ван школе потребно је јавити се изабраном лекару (педијатру) у надлежном Дому здравља. Не одлазити у школу и истовремено обавестити разредног старешину или надлежну особу у школи (педагог). Даље пратити препоруке лекара.

Уколико се симптоми појаве у школи надлежна особа из школе ће обавестити родитеља и ученик ће одмах бити смештен у празну просторију одређену за изолацију. О ученику ће у време изолације до доласка родитеља бринути једна особа уз поштовање препоручених мера за спречавање ширења заразе.